
PATVIRTINTA

Šakių rajono savivaldybės  administracijos direktoriaus 2013 m. sausio    3  d. įsakymu Nr.AT-22
ARCHITEKTŪROS IR URBANISTIKOS SKYRIAUS ARCHITEKTO
PAREIGYBĖS APRAŠYMAS
I. BENDROJI DALIS 
1. Architekto pareigybė reikalinga statybą leidžiančių dokumentų išdavimui. Architektą priima į darbą ir atleidžia iš jo administracijos direktorius.

2. Architektas yra darbuotojas, dirbantis pagal darbo sutartį, pavaldus skyriaus vedėjui.

3. Darbuotojas, einantis šias pareigas, turi atitikti šiuos reikalavimus:

3.1. turi turėti aukštąjį universitetinį technologijų mokslo studijų srities statybos inžinerijos krypties arba aukštąjį universitetinį meno studijų srities architektūros krypties išsilavinimą;

3.2. mokėti kaupti, sisteminti, valdyti, apibendrinti informaciją ir rengti išvadas;

3.3. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais, Statybos techniniais reglamentais ir kitais norminiais aktais, reglamentuojančiais statybą, projektavimą bei teritorijų planavimą;

3.4. savarankiškai planuoti, organizuoti savo veiklą;

3.5. mokėti dirbti kompiuterinėmis programomis MS „Word“, MS „Excel“, MS „PowerPoint, MS „Outlook“, MS „Internet Explorer“, AutoCad 2009, sąmatų sudarymo programa Sistela, Microsoft Project, IS Infostatyba. 
II. DARBUOTOJO, EINANČIOS ŠIAS PAREIGAS, FUNKCIJOS

4. Tikrinti statinio naujos statybos, rekonstravimo, kapitalinio remonto, paprastojo remonto ir griovimo projektų atitikimą nustatytiems teisės aktų reikalavimams.


5. Skyriaus vedėjo pavedimu registruoti statytojų prašymus išduoti statybą leidžiantį dokumentą statybos valstybinės priežiūros informacinėje sistemoje „Infostatyba“.

6. Atlikti pateiktų statybos projektų suvedimo, tikrinimo ir statybą leidžiančių dokumentų išdavimo valstybinės priežiūros informacinėje sistemoje „Infostatyba“ procedūras. Pateikti administracijos direktoriui ar jo įgaliotam darbuotojui išduotą statybą leidžiantį dokumentą ir statinio projektą tvirtinimui.

7. Rengti ir teikti ataskaitas Statistikos departamentui ir Valstybinei teritorijų planavimo ir statybos valstybinės priežiūros inspekcijai.

8. Rengti raštus Valstybinei teritorijų planavimo ir statybos valstybinės priežiūros inspekcijai dėl savavališkos statybos įteisinimo.

9. Teikti informaciją apie išduotus statybą leidžiančius dokumentus Valstybinei teritorijų planavimo ir statybos valstybinės priežiūros inspekcijai.

10. Konsultuoti fizinius ir juridinius asmenis, pagal kompetenciją nagrinėti gyventojų prašymus ir skundus. 

III. ATSAKOMYBĖ IR ATSKAITOMYBĖ

11. Architektas atsako už pareigybės aprašyme numatytų funkcijų vykdymą.

12. Šias pareigas einantis darbuotojas tiesiogiai pavaldus skyriaus vedėjui.
______________________________________

